Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| UNAPREĐENJE KOORDINISANOG PRISTUPA CENTRA ZA SOCIJALNI RAD I ZDRAVSTVENIH USTANOVA U ZAŠTITI DECE OD ZLOSTAVLJANJA I ZANEMARIVANJA |

|  |
| --- |
| **Autor, odnosno koautor programa obuke** |
| Lidija Milanović, psiholog, stariji savetnik za socijalnu zaštitu u NVO IDEAS |

|  |
| --- |
| **Realizator programa obuke** |
| Lidija Milanović |

|  |
| --- |
| **Kontakt osoba (telefon i e-mail)** |
| Marko Milanović+381 69 300 32 52e-mail: marko.milanovic@ideje.rs |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| ***Opšti cilj***Opšti cilj programa obuke je doprinos unapređivanju zaštite dece koja su žrtve zlostavljanja i zanemarivanja razvojem kompetencija stručnih radnika centra za socijalni rad kao osnovne ustanove socijalne zaštite na lokalu i zdravstvenog sistema za zajednički rad, koordinaciju i saradnju u zaštiti dece od zlostavljanja i zanemarivanja, bazirano na savremenim pristupima multisektorkoj koordinaciji, dečjim pravima i savremenom pristupu razumevanja nasilja nad decom, odnosno zlostavljanja i zanemarivanja dece.***Posebni ciljevi***Posebni cilj 1:Usvajanje zajedničkog referentnog okvira za razumevanje, prepoznavanje i regovanje na zlostavljanje i zanemarivanje dece Pojedinačni ciljevi u okviru ovog posebnog cilja:1. Doprineti uspostavljanju zajedničkog referentnog okvira razumevanja zlostavljanja i zanemarivanja dece kao društvenog fenomena zasnovanog na razumevanju teorijskih modela, razumevanju stavova i stereotipa i uticaju prava deteta na postupke u zaštiti dece od zlostavljanja i zanemarivanja
2. Sticanje zajedničkog razumevanja vidova zlostavljanja i zanemarivanja i njihovih posledica po psihofizički razvoj dece, zbog kojih je neophodna zaštita dece i prevencija zlostavljanja izanemarivanja

Posebni cilj 2:Razvoj kompetencija stručnih radnika centara za socijalni rad i zdravstvenog sistema za dobru koordinaciju i saradnju u zaštiti dece od zlostavljanja i zanemarivanja i prevenciji fenomena1. Sticanje znanja i osnovnog razumevanja multisektorske koordinacije, njenih ključnih aspekata i uticaja na zaštitu dece od zlostavljanja i zanemarivanja
2. Unapređenje svesti o značaju dobrog poznavanja sopstvenog i drugih sistema i organizacione podrške za efikasnost multisektorske koordinacije
3. Unapređenje kapaciteta za definisanje i pojašnjavanje operacionalnih pitanja koordinacije u konkretnom slučaju
4. Unapređenje razumevanja značaja i razvoj osnovnih veština komunikacije u multisektorskoj koordinaciji
5. Unapređenje kompetencija za razmenu informacija o detetu u skladu sa međunarodnim i nacionalnim propisima i uz adekvatnu primenu principa poverljivosti, ograničenja poverljivosti i postupka pribavljanja informisane saglasnosti
6. Sticanje neposrednog iskustva zajedničkog planiranja u zaštiti deteta od zlostavljanja i zanemarivanja i korišćenja komunikacije za rešavanje izazova i teškoća tokom planiranja

Posebni cilj 3:Unapređenje svesti o značaju prevencije u oblasti zaštite dece od nasilja i unapređenje poznavanja i razumevanja modaliteta preventivnih aktivnosti i mogućeg zajedničkog ili sinergičnog preventivnog rada |

|  |
| --- |
| **Sadržaj programa obuke** |
| Sadržaj programa obuke organizovan je kroz 3 modula i ukupno 8 sesija.Modul I: Referentni okvir za razumevanje i prepoznavanje zlostavljanja i zanemarivanja dece * Razumevanje i pristup zanemarivanju i zlostavljanju dece, multisektorski pristup
* Vidovi i zašto je važno zaštiti decu od zlostavljanja i zanemarivanja

Modul II: Koordinacija u zaštiti dece od zlostavljanja i zanemarivanja* Značaj i ključni akteri multisektorske koordinacije
* Poznavanje sopstvenog i drugih sistema i organizaciona podrška efektivnoj multisektorskoj saradnji
* Pojašjavanje organizacionih pitanja multisektorske saradnje
* Komunikacija kao značajna kompetencija multisektorske saradnje
* Poverljivost podataka i razmena informacija između sistema u multisektorskoj koordinaciji
* Planiranje rada na konkretnom slučaju

Modul III: Prevencija zlostavljanja i zanemarivanja dece |

|  |
| --- |
| **Kompetencije koje će program obuke razvijati** |
| **Opšte kompetencije**Nakon završenog program obuke polaznici obuke će biti osposobljeni da u okviru zajedničkog referentnog okvira zasnovanog na savremenim pristupima zlostavljanju i zanemarivanju dece i dečjim pravima razumeju i prepoznaju zlostavljanje i zanemarivanje dece.**Posebne kompetencije**Program obuke razvija posebne kompetencije za koordinaciju i saradnju između dva sistema:* Razumevanje ''druge strane'' u koordinaciji, nejnih uloga i odgovornosti, načina rada, politika i ciljeva, te zakonskih ograničenja
* Kapacitet za zajedničko kreiranje i usaglašavanje operativnih pitanja koordinacije
* Kompetencije za negovanje saradničkih odnosa i zajedničko razumevanje saradnje
* Kompetencije za rešavanje konflikata u multisektorskoj/intersektorskoj saradnji
* Kompetecnije za uspešno zajedničko planiranje rada na zaštiti deteta
* Znanja u pogledu mogućih zajedničkih preventivnih aktivnosti.
 |

|  |
| --- |
| **Ciljna grupa profesionalaca kojima je obuka namijenjena** |
| Program obuke je namenjen stručnjacima centra socijalni rad i zdravstvenim radnicima, lekarima i stručnim saradnicima zdravstvenog sistema koji su u prilici da rade na zaštiti dece o zlostavljanja i zanemarivanja svim nivoima organizacije zdravstvenog sistema ( primarna, sekundarna i tercijalna). On može biti koristan i drugim stručnjacima kako bi u okviru svojih radnih obaveza unapredili prepoznavanje rizika i oblika zlostavljanja i zanemarivanja dece. Program mogu pohađati i studenti humanih nauka ( završna godina), kao i svi diplomci humanih nauka koji žele da unaprede svoje kompetncije i pripreme se za rad sa zlostavljanom i zanemarenom decu. |

|  |
| --- |
| **Uslovi za uključivanje profesionalaca u obuku** |
| Završen fakultet humanih nauka koji odgovara zahtevima rada u sistemu socijalne i dečje zaštite i zdravstvenom sistemu. Za stručnjake centra za socijalni rad završena obuka za vođenje slučaja. Poželjno je iskustvo od najmanje godinu dana rada sa decom u riziku od zlostavljanja i zanemarivanja i zlostavljanom i zanemarnom decom. |

|  |
| --- |
| **Krajnji korisnici** |
| Krajnji korisnici programa obuke su deca koja trpe zlostavljanje i zanemarivanje, odnosno nasilje i eksploataciju, kao i njihove porodice. Indirektni korisnici programa mogu biti i sva deca i njihove porodice kroz realizaciju preventivnih aktivnosti. |

|  |
| --- |
| **Broj učesnika u grupi (min/max)** |
| 25 |

|  |
| --- |
| **Dužina trajanja programa obuke** |
| Dva radna dana, 11 sati i 10 minuta rada |